**Kodály Zoltán Alapiskola**

Komenský utca 1219/1.

A Kodály Zoltán Alapiskola több évtizedes múltra tekint vissza, s ezalatt sikerült kialakítania arculatát, hagyományait. Tudjuk, milyen nagy esemény az iskolaválasztás. Nagyon fontos, hogy a család megtalálja a gyermeke számára a megfelelő iskolát.

Iskolánk olyan nevelési-oktatási intézmény, ahol a gyermek sok ismeretanyaghoz jut, ahol jól érzi magát, ahová szívesen jár. Az itt tanuló diákok szerető és motiváló légkörben elégíthetik ki tudásvágyukat. Intézményünk fő feladatának tartja, hogy minden diákunkban megtalálja azt a rejtett tehetséget, képességet, amely által, melyet fejlesztve sikeres felnőtté válhat a jövőben. Ezért a mi iskolánk lehetőséget ad gyermekeiknek, hogy kiteljesedhessenek akár a képzőművészetben, akár a zenében vagy éppen a sportban. A tanítási folyamatban elért eredményeket megtekinthetik az iskola honlapján is.

Iskolánk célja olyan légkör megteremtése, ahol a gyermek jól és biztonságban érezheti magát és aktív részese a tanítási folyamatnak. A gyermekek személyiségének tiszteletben tartása mellett figyelembe vesszük az egyéni képességeiket, fontosnak tartjuk a differenciálást és egyéni fejlesztést és teret adunk a tanulók játék és mozgás iránti vágyainak. Iskolánk kapuja minden gyermek előtt nyitva áll.

Iskolahívogató programunkkal szeretnénk kedveskedni minden beíratásra váró gyermek, iskolaválasztás előtt álló család számára. A leendő nulladik és első osztályosoknak, szüleiknek, az óvodának lehetőséget biztosítunk, hogy megismerkedhessenek a nálunk folyó oktató-nevelő munkával. Decemberben vendégül látjuk városunk nagycsoportos óvodásait,

**2015. január 14-én és 15-én nyílt napot tartunk**,

amelyre szeretettel várjuk az óvodásokat és szüleiket, ahol megismerhetik a leendő első és nulladik osztályokat tanító pedagógusokat munkájuk közben.

Az ünnepi műsorral és vidám játszóházzal egybekötött beíratás az alapiskola

**nulladik és első évfolyamába** **2015. január 26-án, 15.00 órakor lesz.**

A beíratás további időpontjai: **2015. január 27-től 30-ig, valamint február 3-tól 6-ig naponta 13.00-tól 16.30-ig.**

Kérjük, hozzák magukkal **gyermekük anyakönyvi kivonatát, a gyermek lakhelyét igazoló okmányt vagy a szülő személyi igazolványát.**

Elérhetőségeink: [www.kodalyds.eu](http://www.kodalyds.eu), tel.:031/5522432

Mgr. Ibolya Olivér,

iskolaigazgató